झारखंड में धराया बंगाल का चोर, हिन्दू बन कर रहा था चोरी, जमकर पिटाई Dhanbad News

झारखंड में धराया बंगाल का चोर, हिन्दू बन कर रहा था चोरी, जमकर पिटाई Dhanbad News

चिरकुंडा, जेएनएन। झारखंड के धनबाद जिले के चिरकुंडा स्थित तालडंगा हाउसिंग कॉलोनी में शनिवार को प. बंगाल के कुल्टी का चोर रंगे हाथ पकड़ा गया। भीड़ ने जमकर उसकी पिटाई की। नाम पूछा तो उसने बताया कि वह राजू है। हाथ में कलावा भी बांधे था। पड़ताल हुई तो पता चला कि उसका असली नाम नसीम अंसारी है। हिंदू बन वह पटेल तिवारी के घर में चोरी को अंजाम दे रहा था। पिटाई करने के बाद जनता ने पुलिस के हवाले कर दिया।

तालडंगा हाउसिंग कॉलोनी के बंद घरों में समय-समय पर चोरी की घटनाएं होती रहती है। पटेल तिवारी के बंद पड़े क्वार्टर में दीवाल फांद कर चोर प्रवेश कर रहा था। तभी लोगों की नजर पड़ी। शोर मचाने पर वह दीवाल फांद कर छुप गया। इसके बाद लोगों ने उसे पकड़ लिया। इसके बाद पिटाई शुरू हुई। पिटाई शुरू होते ही चोर ने माफी मांगनी शुरू की। इसके बाद लोगों ने पुलिस को बुलाकर साैंप दिया।